’n Paar dae gelede was daar ’n oorwinning vir die Grondwet en gelykheid in die gelykheidshof toe landdros Colleen Collins vir Julius Malema skuldig bevind het aan haat­spraak weens sy uitlatings oor die vrou wat pres. Jacob Zuma van verkragting aangekla het.
Laat ek dit illustreer met die gebeure in Rwanda voor die 1994-volksmoord. Die Hutu’s en die Tutsi’s het honderde jare in ’n geïntegreerde samelewing gewoon, in so ’n mate dat meningsverskil bestaan of hulle werklik nog as verskillende etniese groepe gesien kan word. Die Tutsi’s was die eertydse heersers. Die Hutu’s, wat deur die koloniale bewind in beheer gestel is, het dit nodig geag om ’n legitimering-strategie vir verdere magsbehoud te ontwikkel. Dit is gedoen deur ’n ideologie van die “social revolution” te begin wat ’n beleid van sistematiese diskriminasie jeens die Tutsi’s was. ’n Stelsel van etniese identifikasie wat deur die Belge ingestel is, is voortgesit. Die meeste poste in die weermag, diplomatieke diens en staatsdiens is vir Hutu’s gereserveer.
Wat eindelik die volksmoord ontlok het, was ’n groot ekonomiese krisis en die feit dat die lewe van kleinboere ná dekolonisering glad nie verander het nie. Die regerende Hutu’s het gereeld na die verdrukking in die verlede verwys as ’n manier om die gebrek aan ekonomiese verbeterings te regverdig. Dié normalisering van haat­spraak het eindelik daartoe gelei dat meer as ’n miljoen Rwandese in een maand vermoor is – die meerderheid Tutsi’s.
In Suid-Afrika heers soortgelyke omstandighede: ’n geskiedenis van geweld en verdrukking, ’n ekonomiese krisis, die feit dat die lewe van die armes ná 1994 niks verander het nie en die soeke na ’n legitimering-strategie onder die Zuma-bewind. Hoewel ek geensins sê die ANC-regering beplan volksmoord nie, meen ek dat hoe langer Malema met sy haatpraatjies wegkom, hoe meer mense word daardeur beïnvloed – en dit skep ’n teelaarde vir volksmoord.
Daar is so paar vragies wat ek by die anc wil hoor. Ons boere het nog altyd beklei teen terroriste, hulle was springkane en het aan die anc behoort. As ons nou skree skiet die sprinkaan skiet die terroriste, wat gaan die anc dan se? Ons self het baklei vir vryheid in ons land.
Wonder as daar iemand is wat die vraag vir die anc leiers kan vra of moet ons dit eers doen om te kyk wat is die reaksie, dalk die bloubulle vra om dit op hulle hemde te sit..